[bookmark: _Hlk243314007]  Në bazë të nenit 29 paragrafi 2 të Ligjit për Pronën Shtetërore ("Fleta Zyrtare e MZ", nr. 21/09, 40/11, 23/25, 160/25), nenit 38 paragrafi 1 pika 9 të Ligjit për Vetëqeverisjen Lokale ("Fleta Zyrtare e MZ", nr. 02/18, 34/19, 38/20, 50/22, 84/22, 81/25 dhe 98/25), nenit 29 paragrafët 1 dhe 2 të Rregullores për Shitjen dhe Dhënien me Qira të Sendeve në Pronë Shtetërore ("Fleta Zyrtare e MZ", nr. 44/10), si dhe nenit 30 paragrafi 2, nenit 31 paragrafi 1 dhe nenit 53 paragrafi 1 pikat 2 dhe 9 të Statutit të Komunës së Tuzit ("Fleta Zyrtare e MZ - Dispozitat Komunale", nr. 24/19, 05/20, 51/22, 55/22, 15/26), Kuvendi i Komunës së Tuzit, në seancën e mbajtur më datë 22.10.2026, miratoi ky

VENDIM
për dhënien me qira të pasurisë së paluajtshme përmes mbledhjes së ofertave

Neni 1
Komuna e Tuzit jep me qira, përmes mbledhjes së ofertave, pasuritë e paluajtshme – tokën e shënuar si parcela kadastrale numër 318/1, me sipërfaqe prej 376.963 m² dhe parcela kadastrale numër 318/3, me sipërfaqe prej 158.033 m², të regjistruara në fletën poseduese numër 3883 KK Tuz, si pronë e Malit të Zi, me të drejtë disponimi të Komunës së Tuzit.
Neni 2
Pasuritë e paluajtshme nga neni 1 i këtij vendimi jepen me qira për një periudhë deri në 30 vjet.
Paluajtshmëritë jepen me qira, në përputhje me destinimin ndërtimor të tokës, për zhvillimin e veprimtarisë ekonomike.
Shuma minimale e qirasë për pasurinë e paluajtshme është 3,36 €/m² në vit, e cila është përcaktuar nga Komisioni për Vlerësimin e Vlerës së Pronës i Drejtorisë për Pronën Shtetërore të Malit të Zi.
Ofertuesi më i favorshëm do të konsiderohet ai ofertues që ofron shumën më të lartë të qirasë.

Neni 3
Procedurën e dhënies me qira të pasurive të paluajtshme lëndore e fillon Sekretariati për Pronë i Komunës së Tuzit, duke shpallur ftesë publike për mbledhjen e ofertave në përputhje me dispozitat e Rregullores për Shitjen dhe Dhënien me Qira të sendeve në Pronë Shtetërore ("Fleta Zyrtare e MZ", numër 44/10).
Neni 4
Procedurën e dhënies me qira përmes mbledhjes së ofertave do ta zbatojë Komisioni për Zbatimin e Procedurës, i cili emërohet nga Kryetari i Komunës së Tuzit.

Neni 5  
Autorizohet Kryetari i Komunës së Tuzit që, pas përfundimit të procedurës së mbledhjes së ofertave, të lidhë kontratën e qirasë me ofertuesin më të favorshëm.



Neni 6 
Ky vendim hyn në fuqi ditën e tetë nga dita e publikimit në "Fletën Zyrtare të Malit të Zi - Dispozitat Komunale".

Tuz, më 22.10.2026



KUVENDI I KOMUNËS SË TUZIT
KRYETARI,
Fadil Kajoshaj



















